何宏

何宏（），字道充，廣東廣州府順德縣黃連人，軍籍，明朝政治人物。

生平 
宣平縣知縣何昌之孫《廣東通志》：何昌字克昌，顺德人。少力学，天顺己卯乡荐，知丽水县，甫三月以忧去。服阕，补宣平，道出丽水，民争迎焉。其为政宽厚无扰，甚得民和。时邑草创，百务俱兴，昌役之以义，民亦不以为劳。邑有剧盗，毒痡闽浙诸郡，兵不能制，昌设方略擒之。请减坑课办额岁银一千馀两，民戴其惠。九载致仕卒。孙宏、鳌，另有传。。正德二年（1507年）丁卯科廣東鄉試舉人，授通州学正，与通州知州夏邦谟争论文庙献礼，丁忧归乡。起补泰州学正，迁六合县知县。嘉靖九年（1530年）十一月选授南京江西道试监察御史《明世宗肃皇帝实录卷之一百十九》：嘉靖九年十一月，选授行人周鈇、进士吴介、郭圻、刘希龙、王杏、周相、鲍象贤、汪似、方涯、陈洙、李磐、知县李朝纲、李镛、邢第、陈亶、杨宜、闻人铨、徐汝圭、郑坤、唐愈贤、方钝、何宏、陈府、刘宗仁俱为试监察御史，相浙江道、介朝纲江西道、镛福建道、鈇湖广道、第亶河南道、圻宜山东道、希龙杏铨汝圭山西道、周相象贤坤四川道、愈贤广东道、似钝广西道、涯磐云南道、宏南京江西道、洙福建道、府陕西道。，十年（1531年）十二月因劾奏陕西三边总制王琼被逮捕下狱《大明世宗肃皇帝实录卷之一百三十三》：嘉靖十年十二月，逮南京御史马扬、乔英、陈洙、李祥、佘勉学、刘志仁、李松、何宏、陈府、宋宜等下诏狱，扬等劾奏陕西三边总制王琼，本以狎邪小人忝窃高位，外示村野，中藏狡诈，粗鄙近利，恣意徇财，好刚使气，陵轹缙绅，报复恩仇，中伤善类。昔结纳张冰及附钱宁、江彬等，流恶 先朝，罪在不赦，幸 皇上登极，宽之于法，不意旋即赐环。今复内召，今吏兵二部各缺尚书，若复使琼任之，则昔年奸恶，行将复肆，以贻患朝绅，紊乱国政，天下之祸有不可胜言者矣。 上怒曰：王琼 先朝旧臣，夙有才望。近年总制边方，劳绩尤著，朕心简在，故兹召用。扬等乃輒敢徇私渎奏，其令锦衣卫系械来京，下镇抚司鞠讯。，不久释放。十六年（1537年）九月因应天府乡试录违式，被逮问，纳赎还职，出为湖广德安府知府《顺德县志》：何宏字道充，顺德人，昌之孙也。正德丁卯举于乡，授通州学正，负气节，文庙分献据礼与州守夏邦谟争论，督学直宏议。以忧补泰州，迁六合知县。县当孔道，民棘于供亿，宏均其役，称画一焉。有贵戚与豪民讼，久弗决，刑部以宏往，遂决之。溧阳民坐杀人拷死，相继不白，御史下宏，遂白。尝具狱，御史田顼三反，宏三执，人谓宏当获罪，顼竟荐之曰：县令不为御史所挠，不谓贤乎！人亦以是贤顼云。寻擢南京江西道御史，疏论铨曹任用非人，诏逮下狱，寻释之。迁德安知府，致仕。。

家族
從弟何鰲，正德三年進士，官至湖廣左布政使；何鮤，嘉靖八年進士，官至兵部主事。

 参考资料 

H
Category:順德人
Category:正德二年丁卯科廣東鄉試舉人
Category:明朝州儒學學正
Category:明朝六合縣知縣
Category:明朝南京監察御史
Category:明朝德安府知府